কেন উইলিয়ামসন

কেন স্টুয়ার্ট উইলিয়ামসন (ইংরেজি: Kane Stuart Williamson; জন্ম: ৮ আগস্ট, ১৯৯০) বে অব প্লেন্টি এলাকার তৌরাঙ্গায় জন্মগ্রহণকারী নিউজিল্যান্ডীয় টেস্ট ক্রিকেটার। বর্তমানে তিনি নিউজিল্যান্ড জাতীয় ক্রিকেট দলের অধিনায়কের দায়িত্ব পালন করছেন। কেন উইলিয়ামসন ২০১১ সালে বাংলাদেশ, ভারত ও শ্রীলঙ্কায় যৌথভাবে অনুষ্ঠিত আইসিসি ক্রিকেট বিশ্বকাপে নিউজিল্যান্ডের পক্ষে অংশ নিয়েছেন। ২০০৪ থেকে ২০০৮ সাল পর্যন্ত উইলিয়ামসন তৌরাঙ্গা বয়েজ কলেজে অধ্যয়ন করেন। চূড়ান্ত বর্ষে সেখানে তিনি হেড বয় ছিলেন ও তাকে কোচিং করান জোস সিমস। উদীয়মান খেলোয়াড়দের সাথে শীতকালীন কঠিন সফর শেষে নর্দার্ন ডিস্ট্রিক্টস দলের সাথে ঘরোয়া একদিনের প্রতিযোগিতায় অংশ নিয়ে গড়ে শতাধিক রান করেন। তন্মধ্যে অকল্যান্ড এইসেস দলের বিপক্ষে চূড়ান্ত খেলায় ৭১ বলে ৬০ রান করে দলকে বিজয় এনে দেন। ডিসেম্বর, ২০০৭ সালে নর্দার্ন ডিস্ট্রিক্টস দলের মাধ্যমে ঘরোয়া ক্রিকেট লীগের প্রথম-শ্রেণীর ক্রিকেটে অভিষেক ঘটে উইলিয়ামসনের। একই বছরে অনূর্ধ্ব-১৯ ক্রিকেটে সফরকারী ভারত অনূর্ধ্ব-১৯ দলের বিপক্ষে অভিষিক্ত হন। ২০০৮ সালে নিউজিল্যান্ডের অনূর্ধ্ব-১৯ দলের অধিনায়ক হিসেবে অনূর্ধ্ব-১৯ ক্রিকেট বিশ্বকাপে অংশগ্রহণ করেন। আন্তর্জাতিক ক্রিকেট অঙ্গনে সুন্দর সূচনা করে ২০১১ সালে গ্লুচেস্টারশায়ার দলের চুক্তিবদ্ধ হন। ১৪ আগস্ট, ২০১৩ তারিখে ইয়র্কশায়ার দলের হয়ে ইংরেজ কাউন্টি ক্রিকেট মৌসুমের বাকী সময়টুকু খেলেন। ২৪ মার্চ, ২০১০ তারিখে কেন উইলিয়ামসন অস্ট্রেলিয়া দলের বিপক্ষে ২য় টেস্টে নিউজিল্যান্ড দলে অন্তর্ভুক্ত হন। কিন্তু হ্যামিলটনে অনুষ্ঠিত ঐ খেলায় তিনি মাঠে নামতে পারেননি। অতঃপর ৪ নভেম্বর, ২০১০ তারিখে আহমেদাবাদের সরদার প্যাটেল স্টেডিয়ামে অনুষ্ঠিত ভারতীয় দলের বিপক্ষে তার টেস্ট অভিষেক ঘটে। প্রথম ইনিংসে তিনি ২৯৯ বলে ১৩১ রানে অভিষেক সেঞ্চুরি করেন। এরফলে তিনি নিউজিল্যান্ডের ৮ম খেলোয়াড় হিসেবে অভিষেকেই সেঞ্চুরি করার বিরল সম্মাননা ও গৌরব অর্জন করেন। এপ্রিল, ২০১৪ সালে সন্দেহজনক ও অবৈধ বোলিং ভঙ্গিমার জন্য তাকে অভিযুক্ত করা হয়। ফলে আন্তর্জাতিক ক্রিকেট কাউন্সিল কর্তৃপক্ষ জুলাই, ২০১৪ সাল থেকে আন্তর্জাতিক ক্রিকেট অঙ্গনে তার বোলিং নিষিদ্ধ ঘোষণা করে। অতঃপর ডিসেম্বর, ২০১৪ সালে তার উপর আরোপিত নিষেধাজ্ঞা উঠিয়ে নেয়া হয়। ২০১৪ সালে মার্টিন ক্রো টেস্ট ক্রিকেটের তরুণ চার ফ্যাবের অন্যতম হিসেবে স্টিভ স্মিথ, কেন উইলিয়ামসন ও বিরাট কোহলি’র সাথে তাকেও অন্তর্ভুক্ত করেন। "List of First Class Matches Played by Kane Williamson"। Cricket Archive। সংগ্রহের তারিখ ৭ নভেম্বর ২০১০।  Williamson joins Gloucestershire ESPNCricinfo. Retrieved 29 December 2011 Coverdale, Brydon (২৪ মার্চ ২০১০)। "Kane Williamson named in New Zealand Test squad"। CricInfo। সংগ্রহের তারিখ ২৪ মার্চ ২০১০।  "Scorecard – 2nd Test: New Zealand v Australia at Hamilton, 27-31 March 2010"। ESPNCricinfo। সংগ্রহের তারিখ ৬ নভেম্বর ২০১০।  "ESPN Cricinfo Live Scores – New Zealand tour of India (Nov 2010), 1st Test: India v New Zealand at Ahmedabad, Nov 4–8, 2010"। ESPNCricinfo। সংগ্রহের তারিখ ৬ নভেম্বর ২০১০।  Ravindran, Siddarth (৭ নভেম্বর ২০১০)। "Williamson and Vettori guide New Zealand past 400"। ESPN Cricinfo। সংগ্রহের তারিখ ৭ নভেম্বর ২০১০।  "ESPN Cricinfo Liv e Scores – New Zealand tour of India (Nov 2010), 1st Test: India v New Zealand at Ahmedabad, Nov 4–8, 2010"। ESPNCricinfo। সংগ্রহের তারিখ ৬ নভেম্বর ২০১০।  See Kane Williamson's new bowling action "Sachithra Senanayake & Kane Williamson cleared to bowl again"। BBC Sport। British Broadcasting Corporation। ৯ ডিসেম্বর ২০১৪। সংগ্রহের তারিখ ১৬ ডিসেম্বর ২০১৪।  "Test cricket's young Fab Four"। ESPNcricinfo।  "Virat Kohli, Joe Root, Steven Smith, Kane Williamson 'Fab Four' of Tests: Martin Crowe"। The Indian Express।  টিম সাউদি অধিনায়ক নিউজিল্যান্ড জাতীয় ক্রিকেট দল টেস্ট ক্রিকেট অভিষেকে সেঞ্চুরির তালিকা ২০১২ আইসিসি বিশ্ব টুয়েন্টি২০ স্কোয়াড ২০১৫ ক্রিকেট বিশ্বকাপ দলসমূহ ২০১৩ নিউজিল্যান্ড ক্রিকেট দলের ইংল্যান্ড সফর ২০১৩-১৪ নিউজিল্যান্ড ক্রিকেট দলের বাংলাদেশ সফর উইকিমিডিয়া কমন্সে কেন উইলিয়ামসন সংক্রান্ত মিডিয়া রয়েছে। ইএসপিএনক্রিকইনফোতে কেন উইলিয়ামসন (ইংরেজি) ক্রিকেটআর্কাইভে কেন উইলিয়ামসন (সদস্যতা প্রয়োজনীয়) (ইংরেজি)